# SAJTÓINFORMÁCIÓ

### A megújuló energiaforrások hatékony otthoni hasznosítását teszi elérhetővé a Fronius

## Az elektromobilitás új szintje

**(Wels, 2019. 04. 24.) Az emberek számára általában az otthonuk háztetejére szerelhető napelemes rendszer a megújuló energiaforrások hasznosításának első lépése. A Fronius Solar Energy intelligens megoldásainak köszönhetően ezzel a háztartási energiaszükségletek kielégítésén kívül az energiaszektor kínálta integrációs lehetőségek teljes tárházát is nagyszerűen felhasználhatják. A végső cél, hogy a háztartás egészét olyan, saját előállítású napenergiával lehessen ellátni, amely a vízmelegítésen kívül akár az elektromos maghajtású járművek feltöltésére is felhasználható. Ez a nagyobb mértékű önellátás elérésén kívül a napelemes rendszer hatékonyabb hasznosítását is elősegíti. Az elektromos járművek töltése tekintetében különösen fontos a napelemes és energiatároló rendszerből, valamint vízmelegítő funkcióból és fali töltőből álló teljes hálózati koncepció.**  **Vagyis az elektromos járművek otthoni feltöltésére szolgáló töltőállomás kiépítése teljesen új megközelítést igényel a napenergia hasznosítása szempontjából.**

A megújuló energiaforrások otthoni hasznosítása az energiaszektor kínálta integrációs megoldások teljes egészére kiterjeszthető. Az optimális energiagazdálkodást lehetővé tevő rendszerekkel az önállóan előállított napenergiával történő önellátási arány a lehető legmagasabb szintre növelhető. Ily módon a jövedelmezőség és az önellátási arány megnövelésével párhuzamosan a költségek is jelentős mértékben csökkenthetők. A Fronius megoldásait választó felhasználók a háztetőre szerelhető napelemes rendszereikkel előállított áramot a háztartási energiaszükségletek kielégítésén és a vízmelegítésen kívül elektromos járműveik feltöltésére is felhasználhatják.

*„Az elektromos autóval rendelkező járműtulajdonosok általában napenergiából származó árammal szeretnék feltölteni gépjárműveiket”* – magyarázza Martin Hackl, a Fronius Solar Energy részlegének nemzetközi kapcsolatokért felelős igazgatója. *„Gyakran előfordul azonban, hogy a napelemes rendszerrel megtermelt többletáram elérhetővé válásakor a felhasználó éppen nem tartózkodik otthon”* – teszi hozzá. Ebben segítenek a Fronius megoldásai: a napenergia hasznosításával foglalkozó szakértő munkatársaink lehetővé teszik, hogy a napközben eltárolt többletárammal a felhasználó a számára megfelelő időben, például délután, vagy akár este töltse fel az elektromos autóját. *„Cégünk energiahasznosítási megoldásaival valóban zöld forrásból származó árammal tölthetők fel az elektromos járművek”* – fűzi hozzá Hackl. *„Ennek eléréshez azonban teljes körű otthoni rendszer kiépítése szükséges.”*

### Az autók feltöltése zöld forrásból származó árammal

Az elektromos autók tulajdonosai alapvetően háromféle lehetőség közül választhatnak járműveik feltöltésekor. A legegyszerűbb, de legkevésbé hatékony módszer, ha a rendelkezésre álló energia hasznosítása érdekében hozzácsatlakoztatjuk autónkat egy otthoni dugaszoló aljzathoz vagy egy fali töltőhöz. Mivel a szükséges villamos energia jelentős hányada közüzemű hálózatból származik, az önálló energiatermelés mértéke ily módon csak kis mértékben növelhető meg. Az elektromos autó akkumulátorának intelligens feltöltéséhez a háztetőre felszerelt napelemes rendszeren kívül integrált energiagazdálkodási funkcióval rendelkező Fronius inverter és kompatibilis fali töltő (otthoni töltőállomás) szükséges. Az elérhetővé váló többletáramról az inverter tájékoztatja a fali töltőt, amely ezután feltölti az elektromos autót. Így a saját forrásból származó energia hasznosításának mértéke általában akár további 20%-kal is megnövelhető. Dinamikus töltésvezérléssel1 és egy további Fronius akkumulátorral – a rendszer méretétől és a fogyasztási szokásoktól függően – akár közel 100%-ra növelhető az önellátás mértéke. Ebben az esetben az energiagazdálkodási rendszer a napközben megtermelt többletáramot ideiglenes tárolás céljából a Fronius Solar Battery számára továbbítja, ha pedig szükségessé válik az autó feltöltése, az áram szabadon felhasználható.

*„Jövőbemutató megoldásunk az elektromos közlekedésben rejlő lehetőségek teljes körű hasznosítását teszi lehetővé a felhasználók számára”* – mondja Hackl. *„A többletáramot vízmelegítésre használó Fronius Ohmpilot integrálásával olyan rendszer építhető ki, amely a lehető leggazdaságosabb energiahasznosításon kívül a jelenleg elérhető megoldások közül a legmagasabb szintű önellátást biztosítja.”*

1A dinamikus töltésvezérlés használatával pontosan az adott időben rendelkezésre álló mennyiségű többletárammal tölthető fel az autó.

Szavak: 538
Karakter: 4604 (szóközökkel együtt)

**Képaláírások:**



A Fronius intelligens megoldásai az energiaszektor integrációs lehetőségeinek teljes körű hasznosítását lehetővé teszik az ügyfelek számára.



**Az elektromos járművek napenergiából származó árammal történő feltöltése tekintetében különösen fontos a napelemes és energiatároló rendszerből, valamint vízmelegítő funkcióból és fali töltőből álló teljes hálózati koncepció.**

Fotók: Fronius International GmbH, díjmentes lenyomat

**A Fronius Solar Energy vállalatról**

A Fronius Solar Energy üzletága 1992 óta fejleszt napelemes rendszereket és forgalmaz ezekhez kapcsolódó termékeket globális szakértői telepítési, szervizelési és értékesítési partnerhálózatán keresztül. Mindezt megerősíti a Solar Energy leányvállalatok 20 feletti száma, a 90% feletti exporthányad és a telepített inverterek által termelt több mint 14 GW teljes energialeadás is. A vállalat küldetése a 24 órás napsütés elérése. A Fronius nap mint nap ennek a látomásnak a megvalósításán dolgozik, melyben a világ energiaigényének 100%-a megújuló forrásokból fog származni. A Fronius ezt szem előtt tartva olyan energetikai megoldásokat fejleszt, melyek képesek a napenergia gazdaságos és intelligens előállítására, tárolására és elosztására és felhasználására.

**A Fronius International GmbH vállalatról**

A Fronius International egy pettenbachi székhelyű, osztrák vállalat, amely további telephelyekkel rendelkezik Wels, Thalheim, Steinhaus és Sattledt városokban. A vállalatnak világszerte 4550 alkalmazottja van, és a hegesztéstechnika, a fotovoltaikus berendezések, valamint az akkumulátortöltő rendszerek területén tevékenykedik. A 91 százalékos exporthányad elérése 30 nemzetközi Fronius vállalat és értékesítési partner/képviselet segítségével valósul meg több mint 60 országban. Innovatív termékeinek és szolgáltatásainak, valamint 1241 aktív szabadalmának köszönhetően a Fronius világviszonylatban vezető szerepet játszik a technológia területén.

**Érdeklődés:**Andrea SCHARTNER, +43 664 88536765, schartner.andrea@fronius.com, Froniusplatz 1, 4600 Wels, Ausztria

Natalie OBER, +43 664 6213775, ober.natalie@fronius.com, Froniusplatz 1, 4600 Wels, Ausztria

**Másolatok:**

a1kommunikation Schweizer GmbH, Rüdiger KEMPA, rke@a1kommunikation.de

Ha a továbbiakban nem szeretné a Fronius Solar Energy üzletág sajtóinformációit megkapni, küldjön egy választ a LEIRATKOZÁSHOZ.